### Beslutningstema

I denne sag behandles forslag til revidering af retningslinjerne for optagelse i og udmeldelse af dagtilbud.

### Historik

Retningslinjer for optagelse i og udmeldelse af dagtilbud er senest revideret i maj 2020.

I arbejdet med dagtilbudsanalysen i løbet af foråret 2023, herunder dialogmøder med forældrebestyrelser, er Børn- og Skoleudvalget blevet bekendt med en udfordring for forældre med bopæl i centerbyerne, der ikke kan få deres barn optaget i et dagtilbud i centerbyen.

### Sagsfremstilling

Retningslinjer for visitering af pladser til dagtilbud gælder for pladser i henholdsvis dagpleje, småbørnsgruppe og børnehave. Retningslinjerne er tilgængelige på kommunens hjemmeside.

Retningslinjerne revideres grundet øget efterspørgsel fra forældres side vedr. præcisering af anvisning af dagtilbudspladser samt efterspørgsel af søskendefordel.

Jf. nuværende retningslinjer for anvisning af dagtilbudspladser tilstræbes der at imødekomme forældres ønske om en konkret dagplejer og/eller daginstitution. Hvis et ønske om en konkret dagplejer eller daginstitution ikke kan imødekommes, tilstræbes der at tilbyde en plads i en anden dagpleje og/eller i en anden daginstitution inden for det pågældende område, dvs. inden for det geografiske område Tønder, Løgumkloster, Toftlund eller Skærbæk.

Dagtilbudsområdet i Tønder Kommune er visitationsmæssigt opdelt i nedenstående fire områder:

* Område Tønder : Højer, [adresse], Paulina Bruun, [adresse] og Tønder
* Område Løgumkloster : [adresse], [adresse], Bredebro, Løgumkloster
* Område Toftlund : Agerskov og Toftlund
* Område Skærbæk : [adresse], August Hermansen, Frifelt, Rømø og Skærbæk

Ovenstående procedure fastholdes og foreslås udvidet med nedenstående suppleringer ud fra et bosætningsperspektiv:

Forældre, der er bosat i centerbyerne Tønder, Løgumkloster, Toftlund og Skærbæk, tilstræbes at få tilbudt en dagtilbudsplads efter følgende kriterier:

1. Konkret ønske til en dagpleje eller daginstitution,
2. Hvis ønsket ikke kan opfyldes, tilstræbes at forældrene får tilbudt en dagtilbudsplads inden for bygrænsen.

Forældre, der er bosat uden for centerbyerne, tilstræbes at få tilbudt en dagtilbudsplads efter følgende kriterier:

1. Konkret ønske til en dagpleje eller daginstitution
2. Hvis ønsket ikke kan opfyldes, tilstræbes at forældrene får tilbudt en dagtilbudsplads nærmest forældrenes bopæl.

Det vil fortsat altid være ansøgningsdatoen, dvs. datoen for opskrivningen til et dagtilbud, der er afgørende for barnets placering på ventelisten til det pågældende dagtilbud.

Jf. nuværende retningslinjer imødekommes forældre i deres ønske om, at søskende kan indmeldes i samme dagtilbud. Dette ønskes revideres til, at forældre, der har øvrige børn indmeldt i en dagpleje eller i en daginstitution kan få søskendefordel, hvis der er ledig plads i den pågældende dagpleje eller daginstitution. Der vil stadig blive taget højde for anciennitet, som ved de øvrige indmeldelser i dagtilbud. Det søskendebarn, der har den højeste anciennitet på ventelisten, får tilbudt den første ledige plads.

Yderligere ønskes en præcisering af tilskud over kommunegrænsen og landegrænsen, som i nuværende praksis realiseres, men som ikke tidligere har været beskrevet i de gældende retningslinjer. Alle børn har ret til at blive optaget i et dagtilbud i en anden kommune, hvis optagelse sker efter den pågældende kommunes retningslinjer, og hvis der er ledig kapacitet i kommunes daginstitutioner. Familier, der er bosat i et andet [adresse] eller [adresse], og hvor den ene eller begge forældre kan dokumentere et fast arbejdsforhold i [adresse], har mulighed for at få deres barn indmeldt i et dansk dagtilbud. I Tønder Kommune indmeldes løbende børn fra øvrige kommuner og børn, som har fast bopæl i [adresse].

Forslag til reviderede retningslinjer fremgår af vedhæftede bilag. Tekst markeret med grønt er præcisering af gældende praksis, tekst markeret med gult foreslås tilføjet, og tekst markeret med rødt foreslås fjernet.

De ændrede retningslinjer kan træde i kraft pr. 1. december 2023.

### Lovgrundlag

Dagtilbudsloven § 23-26 samt bekendtgørelse om dagtilbud.

### Direktøren for Børn, Unge og Social indstiller,

|  |  |
| --- | --- |
| at | de indarbejdede præciseringer af gældende praksis godkendes med virkning fra 1. december 2023, |
| at | det tilstræbes at tilbyde forældre, der er bosat i centerbyerne Tønder, Løgumkloster, Toftlund og Skærbæk, en dagtilbudsplads efter deres ønske eller inden for bygrænsen, |
| at | det tilstræbes at tilbyde forældre, der er bosat uden for centerbyerne, en dagtilbudsplads efter deres ønske eller nærmest forældrenes bopæl, |
| at | Tønder Kommune tilbyder søskendefordel, når det er muligt, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Børn- og Skoleudvalget, 7. november 2023, pkt. 4:
Indstillingen anbefales.

Beslutning fra Økonomiudvalget, 16. november 2023, pkt. 10:

Indstillingen anbefales.

Ragnar Johnsen deltog ikke i mødet.

### Beslutning

Indstillingen godkendt.